સરકાર અને પોલીસ તંત્રએ આવી સ્થિતિ ન સર્જાય તે માટે કાયદામાં અને નિયમોમાં પણ ફેરફાર કરવા જોઈએ. જેમ કે રોડ અકસ્માતની ઘટનામાં 108 એમ્બુલન્સને જાણ કરી બોલાવનાર કે અકસ્માતગ્રસ્તને હોસ્પિટલ પહોંચાડનારને સાક્ષી બનાવી હેરાન-પરેશાન કરવામાં આવતો નથી તેવી જ રીતે સોશિયલ મીડિયામાં પણ જો કોઈ ફેક મેસેજ ફેરવી રહ્યું હોય તો જો કોઈ વ્યક્તિ પોલીસને આ અંગે માહિતી આપે તો તેનું નામ ગુપ્ત રાખી તેને ફરિયાદી બનાવ્યા સિવાય સીધી પોલીસ જ આ કેસમાં ફરિયાદી બની જાય અને આવા ફેક મેસેજ મોકલનારને ઝડપી લે તો કાયદો અને વ્યવસ્થાની આવી સ્થિતિ કથળી ન જાય અને લોકો પણ કાયદાનું પાલન કરે, નહીં કે કાયદાનું પાલન કરવા જતા ડરે.